|  |  |
| --- | --- |
| Naziv obveznika: Gradsko kazalište Požega | Broj RKP-a: 32711 |
| Sjedište obveznika: 34000 Požega | Matični broj: 00959448 |
| Adresa sjedišta obveznika: Trg Svetog Trojstva 20 | OIB: 79173679205 |
| Razina: 21  | Šifra djelatnosti prema NKD-u: 9001 |

**BILJEŠKE UZ FINANCIJSKE IZVJEŠTAJE**

**za razdoblje od 1. siječnja do 31. prosinca 2018. godine**

Vlasnik i osnivač Gradskog kazališta Požega je Grad Požega. Kazalište predstavlja i zastupa ravnatelj Kazališta, a tijela upravljanja Kazalištem su ravnatelj i Upravno vijeće.

U  kazalištu se ustrojavaju sljedeći odjeli:

 a) Umjetničko-produkcijski i edukacijski odjel

 b) Administrativno-računovodstveni odjel

 c) Propagandno-informacijski

 d) Tehnički odjel

Djelatnost Gradskog kazališta Požega (GKP) obuhvaća edukaciju mladih i odraslih radom Male škole kazališta (MŠK), Srednjoškolske kazališne družine (SKAD) te odraslih amatera. Amatersku produkciju, profesionalnu produkciju i koprodukciju, kao i produkciju pokaznih predstava te glazbeno-scenskih uprizorenja. Ciljani broj premijera po sezoni je šest - što profesionalnih, što amaterskih.

S obzirom na to kako nema vlastiti ansambl, Kazalište vlastitu produkciju gradi temeljem principa "učenja kazališta", odnosno sretnim spajanjem stručnih kazališnih gostiju (pedagoga, redatelja, glumaca, dramaturga, scenografa), požeških amatera i bogate literarne baštine Požeštine. Tako nastaju začudne predstave koje po cijeloj Hrvatskoj pronose dobar glas o postojanju  kazališne svijesti Požege.

Radom Male škole kazališta (MŠK) i Srednjoškolske kazališne družine ( SKAD)  Kazalište stvara vlastite glumačke potencijale, no isto tako stvara i odgaja kazališnu publiku. Ovakvim pedagoškim radom koji za pojedine polaznike traje i do dvanaest godina Kazalište uspijeva iz svoje sredine svake godine „lansirati“ na Akademiju dramskih umjetnosti po jedno novo ime koje se tijekom godina afirmira na hrvatskoj dramskoj sceni.

**BILJEŠKE UZ BILANCU**

1. AOP 021 – Uređaji, strojevi i oprema za ostale namjene – tijekom godine, nabavljena je nova oprema u vrijednosti 101.273 kn, a isknjižena u vrijednosti 2.439 kn koja je predana na otpad. Nabavljena oprema odnosi se na kazališnu opremu koje je financirana od strane Ministarstva kulture.

2. AOP 049 – Sitni inventar u upotrebi – nabavljen je sitni inventar u vrijednosti 3.072 kn. Sredstva se većinom odnose na alate i pomagala za kazališnu djelatnost i pomagala za čišćenje.

3. AOP 152 – Ostala potraživanja – manja su za 6.940 kn u odnosu na prošlu godinu zbog bolje naplate potraživanja tijekom godine.

4. AOP 153 – Potraživanja za prihod od prodaje proizvoda i roba te pruženih usluga – veći su u onih prošle godine zbog računa koji su tek izdani u 12. mjesecu.

5. AOP 154 – Korisnik posluje preko lokalne riznice. Na jedinstveni račun riznice uplaćuju se svi prihodi i primici proračunskog korisnika. Isplata plaća kao i isplata tekućih i kapitalnih rashoda obavlja se preko riznice što je evidentirano na računu 167210. Stanje računa 31. prosinca iznosi 61.079 kn.

6. AOP 156 – Ispravak vrijednosti potraživanja – prema izmjena i dopunama Pravilnika o proračunskom računovodstvu, propisana je obveza provođenja ispravka vrijednosti potraživanja, onih od 1 do 3 godine 50 %, te onih starijih od 3 godine 100 %. Tako ukupan iznos ispravka vrijednosti potraživanja nenaplaćenih duži od tri godine iznosi 27.751 kn

7. AOP 165 – Obveze za zaposlene – veće su u odnosu na prošlu godinu zbog povećanja plaće radi povećanja koeficijenta.

8. AOP 166 – Obveze za materijalne rashode – veće su u odnosu na prošlu godinu zbog računa koji su teretili proračun 2018. godine krajem godine, ali nisu još dospjeli za plaćanje.

9. Gradsko kazalište Požege nema sudskih sporova.

**BILJEŠKE UZ PR-RAS**

1. AOP 064 – Tekuće pomoći proračunskim korisnicima iz proračuna koji im nije nadležan – prihod ostvaren od strane Ministarstva kulture za programsku djelatnost kazališta.

2. AOP 065 – Kapitalne pomoći proračunskim korisnicima iz proračuna koji im nije nadležan – prihod ostvaren od strane Ministarstva kulture za nabavu nove kazališne opreme.

3. AOP 126 – Prihodi od pruženih usluga – prihod je manji u odnosu na prošlu godinu zbog manjeg najma prostora Gradskog kazališta.

4. AOP 133 – Prihodi iz nadležnog proračuna za financiranje rashoda poslovanja – povećan je u odnosu na prethodnu zbog povećanja koeficijenta plaće koje je stupilo na snagu 01.01.2018., primjenjivo na plaći za siječanj.

5. AOP 149 – Rashodi za zaposlene – povećanje u odnosu na prethodnu godinu odnosi se na povećanja plaće radi povećanjem koeficijenata.

6. AOP 167 – Uredski materijal i ostali materijalni rashodi – rashod je veći zbog nabave materijala za kostimografiju i scenografiju.

7. AOP 169 – Energija – tijekom 2018. godine rashodi za energiju veći nego oni protekle godine zbog većeg troška plina tijekom godine.

8. AOP 175 – Usluga telefona, pošte i prijevoza – rashodi su veći u odnosu na prošlu godinu zbog većih troškova za telefonske usluge.

9. AOP 179 – Zakupnine i najamnine – rashodi su veći u odnosu na prošlu godinu radi najma prostora, opreme i kombija radi obavljanja programske djelatnosti.

10. AOP 632 do 636 – Gradsko kazalište Požega ostvarilo je tekući manjak u iznosu 25.180 kn što s prenesenim viškom iz prethodne godine u iznosu 51.391 kn čini konačni rezultat u iznosu 26.211 kn – višak prihoda i primitaka raspoloživ u sljedećem razdoblju.

**BILJEŠKE UZ PR-RAS-funkcijski**

1. AOP 112 – Služba kulture – ukupni rashodi u iznosu 2.068.337 kn prema funkcijskoj klasifikaciji se odnose na službu kulture.

**BILJEŠKE UZ P-VRIO**

1. AOP 021 – Proizvedena dugotrajna imovina – odnosi se na smanjenje proizvedene dugotrajne imovine (isknjiženje unesenih godišnjih licenci antivirusnog programa) i smanjenje sitnoga inventara u ukupnoj vrijednosti 1.374.

**BILJEŠKE UZ IZVJEŠTAJ O OBVEZAMA**

1. AOP 036 – Stanje obveza na kraju izvještajnog razdoblja iznosi 188.830 kn od čega 20.978 kn dospjelih obveza (računi iz 12. mjeseca), a 167.853 kn nedospjelih obveza (računi i plaća za 12. mjesec).

Požega, 31. siječnja 2019.

Osoba za kontaktiranje: Matea Čeliković, bacc.oec.

Kontakt telefon: 034/311-321

Ravnatelj:

Kazmir Balog